Potres u Srbiji 2010.

**Zemljotres u Srbiji 2010. godine** bio je zemljotres magnitude 5,3 ili 5,4¹ koji se dogodio na oko 2 kilometara severoistočno od Kraljeva, 3. novembra 2010. godine, u 01:56:56 časova po lokalnom vremenu. Hipocentar zemljotresa bio je na oko 10&nbsp;km dubine.

Prema saopštenju Evropskog centra, u periodu između 02:11 i 02:45 časova dogodila su se dva manja potresa jačine oko 2,2 stepena Rihtera.

## Posledice
Od zemljotresa je u selu Grdica kod Kraljeva poginuo jedan bračni par, kada je na njih pala betonska ploča. Epicentar zemljotresa bio u selu Sirca, pored Kraljeva.

Na seizmografu na brani Gruža je registrovana jačina od 7 stepeni po Mercallijevoj skali, a intezitet u epicentralnoj zoni koja je u prečniku od 20 kilometara, najverovatnije je bila iznad 7 stepeni. Posle glavnog udara, dešavalo se po desetak naknadnih pootresa za pola sata, od kojih je najjači, u 03:45 sati bio 3,2 stepena po Rihterovoj skali.

## Šteta
U gradu nema grejanja i delimično struje, voda se ne preporučuje za piće, porodilište je poplavljeno, a u Kliničkom centru „Studenica“ ne rade operacione sale, dok su u prodavnicama popadali rafovi i police, pa je snabdevanje građana otežano. Procenjuje se da je ukupna šteta oko milion evra.

Usled potresa, mobilna telefonija u Kraljevu je u prekidu, a proglašeno je i vanredno stanje. Otežano je snabdevanje električnom energijom, a voda nije za piće.

U selu Vitanovac prema svedočenju meštana za vreme trus bilo je skoro nemoguće održati se na nogama, širio se koncentrični huk i zavladala je panika. Stradalo je oko 70% objekata od ukupno 850 domaćinstava. U Mataruškoj Banji nekolicina kuća je oštećena i napukla. U Kraljevu su ulice prekrivene komadima stakla, betona i maltera. Oštećeno je na desetine objekata, od kojih i neke javne ustanove poput bolnice i vojne kasarne.

Najveću štetu pretrpelo je naselje Grdica, gde je usled pada betonske ploče poginuo bračni par. U Beogradu nije bilo oštećena ali je u naselju Voždovac jedna osoba u panici iskočila kroz prozor i povredila kičmu. Zemljotres se osetio širom Srbije u Novom Sadu, Kragujevcu, Nišu, Jagodini, Smederevu, Čačku, Novom Pazaru, Pirotu, Bujanovcu i drugim mestima.

Vlada Republike Srbije i Vlada Vojvodine poslali su prvu humanitarnu pomoć u ugrožene krajeve.

## Odlike
Jačina trusa u epicentru određuje se prema Merkalijevoj skali, koja ima 12 stepeni. Zemljotres kod Kraljeva imnao je jačinu od oko 7-8 stepeni, što odgovara ubrzanju seizmičkih talasa od 250–500&nbsp;mm/s. Za uslove u Srbiji i na Balkanu, ovakav zemljotres se smatra veoma snažnim, dok je u svetskim razmerama njegova jačina srednjeg intenziteta. Srbija se nalazi u severnoj perifernoj oblasti Mediterana, koja spada u seizmički aktivnije prostore. Prema J. Mihailoviću kraljevački zemljotres lociran je otprilike na granici Dinarske i Savske seizmičke regije.

## Povezano
* Zemljotres u Skoplju 1963.
* Zemljotres u Banjaluci 1969.
* Zemljotres u Crnoj Gori 1979.

## Napomena
* 1 do neistovetnih informacije o jačini zemljotresa došlo je usled različitih izvora - Američke seizmološke službe i Republičkog seizmološkog zavoda Srbije.

## Reference

## Literatura
* Petrović, D. i Manojlović P, (2003): Geomorfologija, Geografski fakultet, Beograd
* Rodić, D. i Pavlović, M, (1994): Geografija Jugoslavije 1, Savremena administracija, Beograd

## Vanjske veze

* Članak o zemljotresu na srpskim Vikivestima
* RTS — Posledice zemljotresa u Kraljevu (video)
* RTS — Dve žrtve zemljotresa
* Mondo — Zemljotres u Srbiji, poginuo bračni par 
* USGS — Zemljotres u Srbiji 
* Republički seizmološki zavod
* Republički seizmološki zavod — mapa zemljotresa 
* Republički seizmološki zavod — seizmograf